86. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΑΜΥΝΑΣ Αριθ. Φ.421.4/10/139851 Σ. 5632 της 5/8 Οκτ. 1990 (ΦΕΚ Β΄ 637) Οριστική απόλυση οπλιτών και Εφέδρων Αξιωματικών από τις τάξεις των Ενόπλων Δυνάμεων. Έχοντας υπόψη: α.Τις διατάξεις των άρθρ. 3 και 5 (παρ. 1) του Νόμ. 1763/88 «Στρατολογία των Ελλήνων» (ΦΕΚ 57Α΄) και των άρθρ. 1 και 29 του Α.Ν. 833/37 «Περί Στελέχους των Εφέδρων Αξιωματικών». β.Τις υφιστάμενες υπηρεσιακές ανάγκες. γ.Σχετική πρόταση του Αρχηγού ΓΕΕΘΑ, αποφασίζουμε: Άρθρ.1.-1.Οι υπόχρεοι πλήρους θητείας οπλίτες και πρότακτοι οπλίτες που υπηρετούν στις τάξεις των Ενόπλων Δυνάμεων κατά την ημερομηνία έναρξης ισχύος της παρούσας απόφασης ή θα καταταγούν σε αυτές μέχρι 31.12.1990, απολύονται οριστικά από την επομένη της ημερομηνίας που συμπληρώνουν τον παρακάτω χρόνο πραγματικής στρατιωτικής υπηρεσίας: Σελ. 110,66056(α) Τεύχος 1384 Σελ. 80 α.Οι του Στρατού Ξηράς: 18 μηνών. β.Οι του Πολεμικού Ναυτικού: 22 μηνών. γ.Οι της Πολεμικής Αεροπορίας: 20 μηνών. δ.Οι πατέρες ενός τέκνου που ζει και των τριών Κλάδων των Ενόπλων Δυνάμεων: 14 μηνών. 2.Οι Έφεδροι Αξιωματικοί, οι Δόκιμοι Έφεδροι Αξιωματικοί και οι Επίκουροι Αξιωματικοί που υπηρετούν στις τάξεις των Ενόπλων Δυνάμεων κατά την ημερομηνία έναρξης ισχύος της παρούσας ή θα καταταγούν σε αυτές μέχρι 31.12.1990, απολύονται οριστικά από την επομένη της ημερομηνίας κατά την οποία συμπληρώνουν χρόνο πραγματικής στρατιωτικής υπηρεσίας 23 μηνών. 3.Ειδικά όσοι από τους παραπάνω συμπληρώνουν τον προαναφερόμενο, κατά περίπτωση, χρόνο πραγματικής στρατιωτικής υπηρεσίας την 12, 13, 14 και 15 Οκτ. 1990, απολύονται οριστικά από τις τάξεις των Ενόπλων Δυνάμεων την 16 Οκτ. 1990. Άρθρ.2.-1.Διοικητικές και ερμηνευτικές οδηγίες για την εφαρμογή της απόφασης αυτής εκδίδονται, εφόσον απαιτηθούν, από τη Διεύθυνση Στρατολογικού του Γενικού Επιτελείου Εθνικής Αμύνης. 2.Η Φ. 421.4/17/344273/Σ. 6801/23.12.88 απόφαση ΥΕΘΑ (ΦΕΚ 951 Β΄) παύει να ισχύει από την ημερομηνία έναρξης ισχύος της παρούσας. 3.Η απόφαση αυτή να δημοσιευθεί στην Εφημερίδα της Κυβερνήσεων και να ισχύσει από τη δημοσίευσή της. 